open-index/open-wikipedia-markdown huggingface dataset:
Iveco EuroStar

**Iveco EuroStar** bol model ťažkého nákladného automobilu vyrábaný spoločnosťou Iveco. V roku 1993 nahradil Iveco TurboStar.

## Motory
Počas výroby modelu EuroStar sa montovali rôzne motory. Najprv boli k dispozícii 3 motory spĺňajúce emisnú normu Euro 2:
*8460 6-valec s objemom 9,5 l - 375 koní
*8210 6-valec s objemom 13,8 l - 420 koní
*8280 8-valec s objemom 17,2 l - 514 koní

Od roku 1995 sa začal montovať nový motor 8210.42S 6-valec s objemom 13,8 l a s výkonom 469 koní. Bol predstavený s použitím prevodovky EuroTronic používajúcou poloautomatický režim. V rokoch 1998-1999 dostala rada EuroStar nové motory Cursor (pôvodne obmedzené na motory Cursor 10, 10,3 l s výkonom 400 koní, neskôr bola ponuka rozšírená na motory Cursor 13 s výkonmi 460 alebo 480 koní).

## Podvozok
EuroStar sa vyrábal v dvoj a troj-nápravovom prevedení ako ťahač alebo podvozok s kabínou. Ten je určený najmä na montáž valníkových, prípadne skriňových alebo chladiarenských nadstavieb. Konfigurácie pohonu môžu byť 4x2, 6x2 alebo 6x4. Celková hmotnosť vozidla je od 18 do 26 ton, pri súprave ťahača s návesom maximálne 48 ton. Brzdy sú vpredu kotúčové a vzadu bubnové s automatickým nastavovaním. Súčasťou je systém ABS kombinovaný so systémom ASR.

## Iné projekty

## Zdroj

Kategória:Automobily Iveco
Kategória:Nákladné automobily
Fribourg (kantón)

**Fribourg** [fribúr] (po francúzsky) alebo **Freiburg** [frajburg] (po nemecky) je kantón, ktorý sa nachádza na západe Švajčiarska. Hlavným mestom je Fribourg (Freiburg). 

Väčšina obyvateľov kantónu hovorí po francúzsky, ale na severovýchode žije nemecky hovoriace obyvateľstvo, preto má kantón (na kantonálnej úrovni) dva úradné jazyky – francúzštinu a nemčinu.

Rozlohou je 8. najväčší kantón vo Švajčiarsku. Topograficky možno kantón rozdeliť na dve časti: kopcovité územie na severe a západe, ktoré je súčasťou Švajčiarskej plošiny a na juhu hornaté územie Bernských Álp.

Freiburg je prevažne poľnohospodárska oblasť. Vyrábajú sa tu najmä mliečne výrobky, syry, čokoláda ale aj tabak, ovocie a obilniny.

## Administratívne členenie
náhľad|Mapa okresov
Kantón je rozdelený na 7 okresov:
* Broye, hlavné mesto Estavayer-le-Lac
* Glâne, hlavné mesto Romont
* Gruyère (nemecky *Greyerz*), hlavné mesto Bulle
* Sarine (nemecky *Saane*), hlavné mesto Fribourg
* See (francúzsky *District du Lac*), hlavné mesto Murten
* Sense (francúzsky *Singine*), hlavné mesto Tafers
* Veveyse (nemecky *Vivisbach*), hlavné mesto Châtel-Saint-Denis

## Demografia
Kantón je v kontraste s prevažne protestantskými kantónmi Vaud na západe a Bern na východe, pretože obyvateľstvo tvoria prevažne rímskokatolícky veriaci (70 %) s protestantskou minoritou (15 %). Dve tretiny obyvateľstva používa francúzštinu najmä na severe územia. Jedna tretina obyvateľstva hovorí alemančinou (nemecký dialekt), ktorá je rozšírená na východe územia.

Medzi najväčšie sídla patrí hlavné mesto Fribourg (34 500) a mesto Bulle (18 000).

## Referencie

## Iné projekty


Kategória:Kantóny vo Švajčiarsku
Douglas DC-4

**Douglas DC-4** je americké štvormotorové vrtuľové dopravné lietadlo s dlhým doletom, vyvinuté spoločnosťou Douglas Aircraft Company. Bolo používané po druhej svetovej vojne, pri zásobovaní Berlína až do 60. rokov. Po roku 1945 ho používalo veľa leteckých spoločností aj na medzikontinentálne lety.

Problémom lietadiel DC-4 bola v tej dobe komplikovaná konštrukcia a vysoké náklady na údržbu. V čase vstupu Spojených štátov do druhej svetovej vojny boli lietadlá DC-4 pridelené do USAAF, kde slúžili ako transportné lietadlá C-54 Skymaster.

Po vojne bolo vyrobených 79 lietadiel DC-4, výroba bola zastavená v roku 1947 v prospech úspešnejšieho DC-6.

## Varianty
* **DC-4-1009** – Povojnová osobná verzia. Táto civilná verzia mohla prepravovať až 86 cestujúcich.
* **DC-4-1037** – Povojnová nákladná verzia.

## Špecifikácie (DC-4-1009)
right|300px
### Technické údaje
* **Posádka:** 4
* **Kapacita:** 86 cestujúcich
* **Dĺžka:** 28,60 m
* **Rozpätie:** 35,80 m
* **Výška:** 8,38 m
* **Plocha krídel:** 135,60 m²
* **Hmotnosť prázdneho lietadla:** 19 640 kg
* **Vzletová hmotnosť:** 28 800 kg
* **Maximálna vzletová hmotnosť:** 33 100 kg
* **Pohonná jednotka:** 4 × hviezdicový motor Pratt & Whitney R-2000, každý s výkonom 1 081 kW

### Výkony
* **Maximálna rýchlosť:** 450 km/h
* **Cestovná rýchlosť:** 365 km/h
* **Dolet:** 6 839 km
* **Dostup:** 6 800 m
* **Plošné zaťaženie:** 212,4 kg/m²
* **Pomer výkon/hmotnosť:** 6,6 kg/kW

## Zdroj

## Iné projekty

Kategória:Lietadlá Douglas
Kategória:Dopravné lietadlá USA
Formula 1 v roku 2010

**Sezóna 2010** bola 61. ročníkom majstrovstiev sveta jazdcov  a 53. ročníkom pohára konštruktérov. Kalendár obsahoval 19 veľkých cien. Začala sa Veľkou cenou Bahrajnu 14. marca a skončila Veľkou cenou Abú Zabí 14. novembra 2010. 

Najmladším majstrom sveta v histórii sa stal Sebastian Vettel, titul medzi konštruktérmi si zabezpečila stajňa Red Bull Racing po dvojitom víťazstve vo Veľkej cene Brazílie. Pre obidvoch to bol prvý titul majstra sveta.

Boj o titul majstra sveta medzi pilotmi sa rozhodol až v poslednej veľkej cene, kde Vettel porazil ďalších troch kandidátov - Fernanda Alonsa, Marka Webbera a Lewisa Hamiltona. Práve vďaka tomuto súboju je sezóna 2010 považovaná za jednu z najdramatickejších v histórii šampionátu. 

Sezóny sa zúčastnilo 12 tímov, a preto bol použitý nový bodovací systém, ktorý zvýšil bodové hodnoty i počet ohodnotených miest na 10.

## Zloženie tímov

## Kalendár

## Výsledky a umiestnenie

### Výsledky veľkých cien

### Bodovací systém
Body sa udeľovali prvým desiatim jazdcom pretekov. Body sa udeľujú za každé preteky podľa nasledujúceho systému:

### Majstrovstvá sveta jazdcov

### Majstrovstvá sveta konštruktérov

## Referencie


2010
Kategória:Šport v 2010
Daniil Ivanovič Charms

**Daniil Ivanovič Charms**,  (* 30. december 1905, Sankt Peterburg, Ruské impérium – † 2. február 1942, Leningrad, Sovietsky zväz) bol ruský surrealistický spisovateľ, básnik a dramatik.

## Iné projekty

Kategória:Ruskí spisovatelia
Kategória:Osobnosti z Petrohradu
Kategória:Obete komunistického režimu v Sovietskom zväze
Kategória:Sovietski disidenti
Letohrádok Hvězda

**Letohrádok Hvězda** je renesančný letohrádok, stojaci v rovnomennej zvernici v Prahe-Liboci, sedem kilometrov západne od stredu mesta v obvode Praha 6.

## Dejiny
Zvernicu v lese *Malejově* nad dedinou Liboc zriadil v roku 1530 kráľ Ferdinand I., ktorý ju neskôr dal obohnať múrom. Vtedy sa volala ešte jednoducho *Nová královská obora*. Podľa plánov kráľovho mladšieho syna rakúskeho arcivojvodu Ferdinanda Tirolského, dlhoročného miestodržiteľa v českých krajinách bol v rokoch 1555 až 1558 postavený letohrádok Hvězda. Sám Ferdinand Tirolský položil základný kameň k letohrádku 27. júna 1555. Stavbu vykonávali najprv Juan Maria Avostalis del Pambio a Giovanni Lucchese, po nich Hans Tirol a Bonifác Wohlmut. Dvojposchodový letohrádok na unikátnom pôdoryse šesťcípej hviezdy (vďaka ktorému získal svoje meno) patrí do skupiny tzv. filozofických stavieb a v interiéri vyniká bohatou štukovou výzdobou.

Letohrádok bol v roku 1962 zaradený na zoznam národných kultúrnych pamiatok. V súčasnosti je sprístupnený verejnosti a je v ňom umiestnená expozícia o bitke na Bielej hore, ktorá sa odohrala neďaleko od zvernice.

## Literatúra
* 

* 

## Iné projekty

## Externé odkazy
* Letohrádok Hvězda  na www.hrady.cz
* Letohrádok Hvězda na www.virtualni.praha.eu
* Satelitný pohľad na letohrádok

## Zdroj

Kategória:Národné kultúrne pamiatky v Prahe
Kategória:Renesančné stavby v Česku
Vlašský dvor

náhľad|Vlašský dvor
**Vlašský dvor** je významná historická a národná kultúrna pamiatka v Kutnej Hore.

Ide o bývalý kráľovský palác s mincovňou, vybudovaný v 13. storočí a neskôr veľakrát prestavaný. Razili sa tu strieborné mince – pražské groše.

## Opis
Z neveľkého nádvoria sú vstupy do jednotlivých dielní (*šmitní*). Každá šmitňa je označená znakom. Sú tu znaky Litoměřic, Kladska, Jihlavy, Opavy, Mostu a Písku. Vlašský dvor je palác s komnatami, honosnou domácou kaplnkou pod ktorou je pokladnica s okovanými dverami a v kameni tesanou latinskou výstrahou. Jej preklad znie „Nedotýkaj sa ma!“ 

V zasadacej miestnosti sú nástenné maľby: *Dekret Kutnohorský* a *Voľba Vladislava Jagelovského* od maliarov Klusáčka a bratov Špilarových. Z doby renesancie a baroka sa dochovala konšelská lavica a bronzová doska.

Ako taký je spoločne s chrámom svätej Barbory a kostolom Nanebovzatia Panny Márie zapísaný na zozname svetového kultúrneho dedičstva UNESCO.

## Referencie


## Pozri aj
* Zoznam národných kultúrnych pamiatok Českej republiky

## Iné projekty

## Externé odkazy
* Vlašský dvor 
* Informácie o Vlašskom dvore

## Zdroj

Kategória:Národné kultúrne pamiatky v Stredočeskom kraji
Kategória:Lokality Svetového dedičstva v Česku
Kategória:Mincovne
Kategória:Kutná Hora
Julius von Blaas

**Julius von Blaas** (* 22. august 1845, Albano Laziale, Taliansko† 1. august 1922, Bad Hall, Rakúsko) bol taliansky maliar, druhý syn otca Karla. Študoval pod vedením otca, zameral sa hlavne na tému koní, a odišiel do Ríma kde maľoval scény z Campagna. Jeho „*Race of Intoxicated Slavonic Peasants*“ (1869) je v Cisárskom viedenskom múzeu, pod názvom „*Antlassritt*“ (1899). Julius von Blaas mal mnoho práce na rakúskych dvoroch ako maliar portrétov a stal sa profesorom na Viedenskej akadémií.

## Maľby
* *Fox Hunt in the Campagna* (1877)  
* *Market in Upper Hungary* (1885)
* *Horse Fair in Bischofshofen*' (1888) 
* *Morning Training in the Winter Riding School* (1890)

## Iné projekty

## Externé odkazy
* Artnet.com entry

## Zdroj

Kategória:Rakúski maliari
Kategória:Talianski maliari
Kategória:Pochovaní na Viedenskom ústrednom cintoríne
Kategória:Talianski žánristi
Kategória:Vyučujúci na Akadémii výtvarných umení vo Viedni
Kategória:Rakúski žánristi
Rammelsberg

**Rammelsberg** je vrch v Nemecku neďaleko Goslaru v Dolnom Sasku. Je známy baňami; ťažba rúd tu prebiehala viac ako 1000 rokov, od roku 1988 sa tu už neťaží. Miesto však slúži ako veľké múzeum. Od roku 1992 sú bane v Rammelsbergu súčasťou svetového dedičstva UNESCO.

## Iné projekty

## Externé odkazy
* Rammelsbergské banícke múzeum
* Obrázky z Rammelsbergu

## Zdroj

Kategória:Lokality Svetového dedičstva v Nemecku
Kategória:Bane v Nemecku
Kategória:Stavby v Dolnom Sasku
Filipovka

**Filipovka** alebo presnejšie a správnejšie **Pôst pred sviatkom Narodenia Pána** je pôstne obdobie pred sviatkom Narodenia Pána (Vianocami) v byzantskom obrade (v gréckokatolíckej i pravoslávnej cirkvi). Začína sa 15. novembra a trvá do 24. decembra, teda štyridsať dní. Názov „Filipovka“ získal preto, lebo sa začína deň po sviatku sv. apoštola Filipa (sviatok má 14. novembra).

Toto pôstne obdobie bolo zavedené, aby sa veriaci pripravili na oslavu sviatku Kristovho narodenia a Bohozjavenia. Usmernenia pre Filipovku boli omnoho zhovievavejšie ako usmernenia pre obdobie Veľkého pôstu pred Paschou (Veľkou Nocou). Na rozdiel od Veľkého pôstu nemá pôst pred Narodením Pána vlastné liturgické predpisy, hoci niektoré typikony predpisujú aj aliturgické dni. Rovnako používanie tmavých bohoslužobných rúch je témou diskusie.

Pendantom v latinskom obrade je Advent, ktorý ale po reforme stratil charakter pôstu a má trochu iný obsah.

## Zdroj
* https://www.grkat.net/texty/filipovka.html
* Marcel Gajdoš: Filipovka v duchovnom živote gréckokatolíka 

Kategória:Gréckokatolícka cirkev
Kategória:Liturgický rok
Kategória:Pôsty v kresťanstve
Suzdaľ

**Suzdaľ** () je mesto v Rusku, administratívne centrum Suzdaľského rajónu Vladimírskej oblasti. Počet obyvateľov mesta je asi 11 tisíc (údaj z roku 2009).

Leží na rieke Kamenke, prítoku rieky Nerl, 26 km severne od mesta Vladimíra.

Suzdaľ je mestská rezervácia, súčasť zlatého kruhu Ruska. Od roku 1992 je na zozname svetového kultúrneho dedičstva UNESCO. 

## História
Významným dátumom pre mesto Suzdaľ bol rok 1125, kedy ho ustanovil hlavným mestom Suzdaľsko-rostovského kniežatstva jeho vládca, knieža Jurij Dolgorukij, ktorý zároveň zhruba v tej dobe založil Moskvu. Pár desaťročí na to sa hlavné mesto presunulo do mesta Vladimir, ale Suzdaľ bol naďalej prosperujúcim mestom, najmä vďaka obchodu i úrodnej pôde, ktorá ho obklopuje.

Od roku 2001 sa v lete koná festival uhoriek.

## Partnerské mestá

*  Rothenburg ob der Tauber, Nemecko, 1988
*  Bardejov, Slovensko, 2017 

## Iné projekty

## Externé odkazy
* oficiálna stránka
* Suzdal fotky

## Zdroj

Kategória:Vladimírska oblasť
Kategória:Lokality Svetového dedičstva v Rusku
Kategória:Mestá v Rusku
Vydedenie

**Vydedenie** je jednostranný právny úkon fyzickej osoby, v ktorom táto osoba svojmu potomkovi (alebo inému svojmu potencionálnemu zákonnému dedičovi zo stanovených dôvodov odoberie právo domáhať sa aj cez závet svojho zákonného dedičského podielu alebo jeho časti (teda tzv. povinného dielu). Platným vydedením stráca vydedený (celkom alebo sčasti) postavenie neopomenuteľného dediča.

Listina obsahujúca úkon vydedenia sa označuje ako **listina o vydedení** a vyžaduje splnenie rovnakých formálnych náležitostí ako závet. Jedna listina môže obsahovať ako závet, tak aj vydedenie.

## Pozri aj
* Dedičské právo
* Závet

## Zdroj

Kategória:Dedičské právo
Invalidný vozík

**Invalidný vozík** je dopravný prostriedok určený na prepravu a pohyb ľudí s pohybovým postihnutím alebo iným hendikepom, vyžadujúcim pomoc pri pohybe.

## Rozdelenie vozíkov
* podľa miesta používania: 
** interiérový
** exteriérový
** univerzálny
* podľa druhu pohonu: 
** mechanický
** elektrický
* podľa účelu použitia:
** štandardný
** športový
** polohovací
** toaletný
* podľa konštrukcie: 
** skladací
** s pevným rámom

*Štandardné vozíky* sú kompromisom na bežné použitie v byte i vonku, vhodné viac pre pasívnych ľudí. *Aktívne vozíky* sú odľahčené modely pre jednoduchú obsluhu a manipuláciu pri presunoch. Na použitie v športe sú určené špeciálne vozíky väčšinou *s pevným rámom* (handbike). Zvláštne (špecifické) určenie majú *polohovacie vozíky* schopné vzpriamiť sediacu osobu alebo dočasnú lôžkovú úpravu a *toaletné vozíky*, umožňujúce presun na WC, do sprchy či bazéna.

## Použitie
Použitie invalidného vozíka je závislé od povrchu, po ktorom sa pohybuje. Interiérové modely nie sú vhodné na pohyb po nerovnom teréne alebo šport, rovnako nevhodné je použitie masívneho a ťažkého exteriérového elektrického vozíka v byte.

Na prekonávanie výškových rozdielov slúžia nájazdy, rampy, plošiny a výťahy. Pri preprave sa používajú nízkopodlažné motorové vozidlá s nájazdovou alebo zdvižnou rampou. 

## Pozri aj
* Zdravotné postihnutie
* Hendikep

## Iné projekty

## Galéria

File:Standard rollstuhl.jpg|Štandardný vozík

File:Wheelchair Racing Parapan 2007.jpg|Pretekársky vozík "formulka"
File:Electric-powered wheelchair Belize1.jpg|Elektrický vozík


Kategória:Zdravotnícke pomôcky
.edu

Doména **.edu** je exkluzívna doména, používajú ju školy a niektoré štátne zariadenia.

Kategória:Generické domény najvyššej úrovne
Kategória:Školy v USA
Oswald Veblen

**Oswald Veblen** (* 24. jún 1880, Decorah, Iowa, USA – † 10. august 1960, Brooklin, Maine, USA) bol americký matematik. Pracoval predovšetkým v oblastiach projektívnej a diferenciálnej geometrie a topológie. Jeho práca v týchto oblastiach mala významný vplyv na oblasti atómovej fyziky a teórie relativity. 

V roku 1905 prišiel s dôkazom Jordanovej vety o jednoduchej uzavretej krivke, ktorý sa väčšinou považuje za prvý rigorózny dôkaz tejto vety.  V roku 1912 publikoval článok o probléme štyroch farieb. Je tiež pôvodcom konceptu Veblenových funkcií. Počas druhej svetovej vojny dozeral na vývoj počítača ENIAC.

## Zdroj

Kategória:Matematici USA
Mitická

**Mitická** je minerálna voda vyrábaná na Slovensku. 

## Charakteristika
Mitická je prírodná minerálna voda, stredne mineralizovaná, hydrogénuhličitanová, vápenato-horečnatá, slabo kyslá, uhličitá a hypotonická. 

Predávaná minerálna voda je plnená zo zdroja MP-1.

## Referencie

Kategória:Slovenské minerálne vody
Yeti

náhľad|Umelecké vyobrazenie yetiho.
**Yeti** [vyslov:jety] (iné slovenské názvy: **snežný človek**, **snežný muž**, staršie **jeti**, nesprávne [bohemizmus] alebo v niektorých zahraničných starších textoch: *yetti*) je údajný humanoidný tvor žijúci v pohorí Himaláje. Má to byť chlpatý tvor podobný ľudoopovi alebo pravekému človeku, vysoký približne .

## Objavenie
Domnienky o jeho existencii sú založené predovšetkým na rozprávaniach obyvateľov z okolia himalájskeho pohoria, kde sa správy o tomto tvorovi rozprávajú už po celé generácie. Pre európsku civilizáciu ho objavil v roku 1889 anglický dôstojník L. A. Wadel, keď na jednom himalájskom sedle objavil v snehu obrovský odtlačok bosej chlpatej nohy. Jediným dôkazom sú odtlačky chodidiel a ich fotografie. Prvé fotografie stôp však urobil až v roku 1937 F. S. Smyth, ktorý na dôkaz nadmernej veľkosti k odtlačku priložil horolezecký cepín. Väčšina odborníkov sa domnieva, že ide o poškodené alebo zdeformované odtlačky iných zvierat, iní odborníci tvrdia, že môže ísť o tvora, ktorý zatiaľ nie je odborne opísaný, ale jeho existencia je možná. Prvé sadrové odliatky stôp urobili v roku 1972 americkí horolezci McNeely a Cornin.

## Pôvod
Podľa iných názorov by mohlo ísť o zástupcov druhu človek vzpriamený (Homo erectus). Človek vzpriamený sa vyskytoval aj v Ázii. Je tiež možné, že ide o príslušníka rodu Gigantopithecus, čo je veľký ľudoop, ktorého pozostatky (najmä pozostatky čeľustí) boli nájdené v Číne. Alebo môže ísť o denisovana.

## Pozri aj
*bigfoot

## Iné projekty

## Zdroj
* 

## Ďalšie zdroje

Kategória:Kryptozoológia
Sajga

náhľad|Sajga stepná
**Sajga** (latinsky *Saiga*) je rod antilop z čeľade turovité. Jediným druhom rodu je **sajga stepná ** alebo staršie **sajga tatárska** (lat. *Saiga tatarica*). 

Sajga žije v strednej Ázii. Je dlhá asi 120 cm. Charakteristický je pre ňu zväčšený, akoby napuchnutý nos, ktorý prečnieva čeľusť, takže pripomína krátký chobot. Slúži na prefiltrovanie prachu, zohrievanie studeného vzduchu a výrazne zlepšuje čuch. Samec má kružkaté, lýrovito formované rohy, samica rohy nemá. V lete má samec srsť špinavožltú, v zime hustejšiu a belavú.

## Iné projekty

Kategória:Turovité
Stanislav Weinlich

Generálmajor PhDr. **Stanislav Weinlich **, CSc. (* 24. júl 1930) bol česko-slovenský generál, bývalý náčelník štábu veliteľstva Východného vojenského okruhu Československej ľudovej armády, poslanec FZ v rokoch 1976 – 1981.

## Život
V rokoch 1951 až 1953 ukončil vojenskú základnú službu. Po jej ukončení sa stal vojakom z povolania, s miestom určenia Pohořelice.  Následne do roku 1964 vykonával vojenské politické funkcie na rôznej úrovni. V roku 1965 ukončil diaľkové štúdium na Vojenskej politickej  akadémii Klementa Gottwalda v Prahe a potom nastúpil do Plzne na výkon funkcie náčelníka politického oddelenia motostreleckej divízie. Od roku 1968 pôsobil v Prahe na Hlavnej politickej správe Československej ľudovej armády. 
V roku 1971 ukončil štúdium na Vojenské akadémii Generálneho štábu ozbrojených síl ZSSR K. J. Vorošilova v Moskve. Po skončení štúdia vykonával funkciu zástupcu veliteľa 14. tankové divízie a veliteľa 14. tankovej divízie v Prešove. Odtiaľ bol  zaradený na funkciu náčelníka štábu – 1. zástupcu veliteľa Východného vojenského okruhu v Trenčíne. 
V roku 1975 prevzal velenie 1. armády v Příbrami. Po dvoch rokoch bol z uvedenej funkcie premiestnený k Vojenskej politickej akadémii Klementa Gottwalda v Bratislave, kde zastával funkciu zástupcu náčelníka pre učebnú a vedeckú činnosť.
Roku 1974 dosiahol prvú generálsku hodnosť. Svoju vojenskú kariéru ukončil vo funkcii zástupcu náčelníka Vojenskej politickej akadémie Klementa Gottwalda v Bratislave. Genmjr. Weinlich bol preložený do zálohy na sklonku roka 1989. 

## Miesta vojenského pôsobenia
* Slovensko: Bratislava, Trenčín, Prešov
* Česko: Pohořelice, Rajhrad,  Brno, Praha, Plzeň ,  Příbram 
* Rusko: Moskva

## Znalosť cudzích jazykov
* ruský

## Referencie

## Externé odkazy
* Fotografia 

## Zdroj
* vojenská kronika  14.td
* Československé vojenství

Kategória:Česko-slovenskí generáli
Kategória:Českí generáli
Kategória:Česko-slovenskí politici
Kategória:Českí politici
Kategória:Politici KSČ
Kategória:Príslušníci Československej ľudovej armády
Stredná odborná škola podnikania (Trenčín, Veľkomoravská 14)

**Stredná odborná škola podnikania Trenčín** poskytuje úplné stredné odborné vzdelanie v oblasti ekonomiky, marketingu, obchodu, cestovného ruchu a odevnej výroby. Pripravuje študentov na podnikanie v obchodno-podnikateľskej profesii a sfére služieb v oblasti súkromného podnikania, v cestovnom ruchu a odevníctve. Zriaďovateľom školy je Trenčiansky samosprávny kraj.

## Študijné odbory – 4. ročné
* 6341 6 00 škola podnikania
* 6355 6 00 služby v cestovnom ruchu s rozšírenou výučbou cudzích jazykov
* 6405 4 00 pracovník marketingu – cestovný ruch 
* 6405 4 00 pracovník marketingu – obchod
* 6442 4 00 obchodný pracovník
* 3137 4 01 operátor odevnej výroby – odevná výroba

## Učebné odbory – 3. ročné
Absolventi získajú výučný list, môžu pokračovať v nadstavbovom štúdiu na škole a získajú maturitné vysvedčenie.
* 3152 2 01 krajčír – pánske odevy
* 3152 2 02 krajčír – dámske odevy

## Učebné odbory – 2. ročné – B variant
* 3178 0 00 výroba konfekcie

## Nadstavbové štúdium denná a externá forma
* 6403 4 00 podnikanie v remeslách a službách
* 3125 4 00 odevníctvo

## História školy
Od roku 1943. Odevné učilište vzniklo ako výsledok snahy o organizovanú výchovu učňov pri firme Nehera Trenčín, predchodcu OZETY NEO a. s. Trenčín. V priebehu rokov sa škola rozrástla, prešla viacerými štrukturálnymi zmenami vo výchove odborných pracovníkov odevného a textilného priemyslu.
Od 1. septembra 1998 bolo SOU odevné zlúčené so SOU textilným a súčasne zastrešovalo aj Dievčenskú odbornú školu. Týmto zlúčením sa Stredné odborné učilište odevné a textilné a Dievčenská odborná škola stali jednou z najväčších škôl v TSK. Dievčenská odborná škola svoju pôsobnosť ukončila v roku 2003.
SOU odevné a textilné, Veľkomoravská 14 v Trenčíne sa transformovalo na modernú strednú odbornú školu so zameraním na obchod, služby a cestovný ruch. Táto zmena vyšla z vývojových trendov regiónu Trenčín. 
3. septembra 2008 sa SOU odevné a textilné v Trenčíne pretransformovalo a vznikla Spojená škola s organizačnými zložkami: Stredná odborná škola a Stredná odborná škola podnikania pod jednou strechou na Veľkomoravskej 14, Trenčín.
Od 1. januára 2009 schválilo MŠ SR názov školy **[[Stredná odborná škola]] [[podnikanie|podnikania]]**, ktorý vychádza zo štruktúry študijných a učebných predmetov školy poskytujúcej úplné stredné odborné vzdelanie.

## Zdroj
* oficiálna stránka školy 
* archív školy

## Externé odkazy
* Stránka školy 

Kategória:Školy v Trenčíne
Kategória:Stredné školy v Trenčíne
Kategória:Stredné odborné školy na Slovensku
Kategória:Organizácie v zriaďovateľskej pôsobnosti Trenčianského samosprávneho kraja
Monument Valley

[náhľad|Pohľad na Monument Valley v [Utahu]]
**Monument Valley** je región v Coloradskej náhornej plošine, charakteristický množstvom červených pieskovcových skalných útvarov, ktoré sa týčia z plochého údolia. Najvyšší dosahuje 300 metrov nad dolinou. Nachádza sa na južnej hranici Utahu so severnou Arizonou v blízkosti Four Corners.

## Iné projekty

Kategória:Geografia Arizony
Kategória:Geografia Utahu
Tri studničky (Demänovská Dolina)

**Tri Studničky** je lokalita nachádzajúca sa na úpätí Nízkych Tatier v obci Demänovská Dolina.

Tri studničky, podľa ktorých sa lokalita nazýva už pravdepodobne neexistujú a nie je známa ani ich pôvodná lokalizácia. Pri riečke Demänovka, ktorá preteká týmto miestom, stojí dnes hotel Tri Studničky a pôvodom staršia klasická Koliba Tri Studničky. Okrem týchto zariadení je v tejto osade množstvo chát a penziónov.  Je to obľúbené miesto dovolenkárov, ktorí navštevujú Nízke Tatry. Poloha lokality v lete dáva priestor pre organizovanie turistických výletov (peších i cyklistických), neďaleko sa nachádzajú Demänovská jaskyňa Slobody a Demänovská ľadová jaskyňa. V zime slúži ako ubytovacie centrum pre lyžovačku v Jasnej, kde sa nachádza najväčšie lyžiarske stredisko na Slovensku. Okrem iného je v tesnej blízkosti lyžiarsky svah v Pavčinej Lehote.

## Referencie

## Externé odkazy
* Poloha na turistickej mape

Kategória:Demänovská Dolina
Skalná nekropola Pantalica

**Pantalica** je rozsiahla nekropola na Sicílii s viac ako päť tisíc hrobkami datovanými do doby od 13. do 7. storočia pred Kr. Pantalica sa nachádza na juhovýchode ostrova medzi mestami Ferla a Sortino.

Spoločne s mestom Syrakúzy je nekropola Pantalica od roku 2005 súčasťou svetového kultúrneho dedičstva UNESCO.

## Iné projekty

## Externé odkazy
* Syracuse and the Rocky Necropolis of Pantalica

## Zdroj

Kategória:Sicília
Kategória:Lokality Svetového dedičstva v Taliansku
Kategória:Cintoríny
Karlskrona

thumb|Radnica
**Karlskrona** je prístavné mesto vo Švédsku, centrum provincie Blekinge. Mesto je známe ako jediné švédske barokové mesto. Nachádza sa tu najväčšia vojenská námorná základňa v krajine a sídlo švédskej pobrežnej stráže. Centrum mesta sa nachádza na ostrove Trossö.

## Dejiny
Karlskronu založil v roku 1679 kráľ Karol XI. ako námornú základňu. Hneď po roku získala status mesta. V roku 1790 veľká časť mesta vyhorela. Mesto pôvodne ležalo na viac než 30 ostrovoch a ostrovčekoch, čo má ešte dnes vplyv na jeho vzhľad.

Prístav so svojimi bývalými lodenicami a obrannými systémami a vybrané mestské budovy sú od roku 1998 súčasťou svetového dedičstva UNESCO. Dôvodom boli zachovalé pamiatky a ich doplnky, ktoré pripomínali námorné mesto naprojektované v 17. storočí.

## Osobnosti mesta
* Gustaf Johan Billberg (* 1772 - † 1844) - rodák - švédsky botanik, zoológ a anatóm

## Partnerské mestá

## Referencie

## Iné projekty

## Externé odkazy
* oficiálna stránka 

## Zdroj

Kategória:Mestá vo Švédsku
Kategória:Prístavné mestá vo Švédsku
Kategória:Prístavné mestá Baltského mora
Bezdrôtová lokálna sieť

thumb|Ethernetová WLAN sieťová karta

**Bezdrôtová lokálna sieť** (**wireless LAN** z ang: **wireless local area network**, skr. **WLAN**) je lokálna počítačová sieť (LAN), bezdrôtovo spájajúca počítače a ďalšie zariadenia, pokrývajúcu menšiu geografickú oblasť (maximálne do niekoľko km), ako napríklad dom, kanceláriu, alebo skupinu budov. Súčasné WLAN bývajú najčastejšie založené na prepínaných ethernetových sieťach, s bezdrôtovým prepojením najčastejšie pomocou (Wi-Fi, WiMAX, Bluetooth, alebo Irda).

## Charakteristika
Siete používajú ako médium na prenos signálu rádiové, mikrovlnné, alebo infračervené vysielanie.

Pre komunikáciu pomocou mikrovlnných frekvencií sa používa pásmo 2,4 GHz (v štandarde 802.11 b a 802.11 g) alebo tiež 5 GHz (v štandarde 802.11 a). Pásmo 2,4 GHz je rozdelené do 20 kanálov v pásme 2,4-2,5 GHz, ktoré sú rozdelené po piatich MHz od 2400 do 2500 MHz. Každý kanál má svoju nosnú vlnu, ktorá je modulovaná pri odovzdávaní informácie.

Prenosová rýchlosť dát je závislá na použitom štandarde a vzdialenosti medzi zariadeniami a je obvykle 11, 22, 44, 54 alebo 108 Mb/s.

Celá infraštruktúra bezdrôtovej siete sa skladá z:
*sieťová karta - najčastejšie typu PCI, USB alebo PCMCIA
*bezdrôtový prístupový bod
*anténa
*optický kábel, konektory, splittery, elektrické koncovky

## Pozri aj
* WEP
* Ethernet
* Bluetooth
* IrDA
* Wi-Fi
* warchalking
* wardriving
* FON
* RADIUS


Kategória:Lokálne siete
Josef Einšpigl

Generálmajor Ing. **Josef Einšpigl** (16. jún 1929, Rajnochovice – † 1. február 2003, Rajnochovice) bol česko-slovenský generál, bývalý zástupca veliteľa  Východného vojenského okruhu  Československej ľudovej armády

## Život
V roku  1949 nastúpil na Školu dôstojníckeho dorastu do Českého Těšína a po dvoch rokoch pokračoval v štúdiu  v Pechotnom učilišti v Lipníku nad Bečvou. Po ukončení školy bol v roku 1952 prijatý za vojaka z povolania. Jeho prvým veliteľským pôsobiskom bol 103. mechanizovaný pluk v Mladé, kde zastával funkciu veliteľa čaty.
V rokoch 1953 až 1956 študoval na Vojenskej akadémii Klementa Gottwalda v Prahe.  Po ukončení štúdia nastúpil do Hodonína, kde sa postupne vypracoval až do funkcie zástupcu náčelníka štábu pluku. V rokoch 1962 až 1963 bol zaradený na výkon funkcii vo veliteľstve  3.motostreleckej divízie v Kroměříži. Potom sa znova vrátil do Hodonína kde sa stal náčelníkom štábu a od roku 1969 aj veliteľom pluku.
V roku 1972 bol vyslaný  do prípravnej školy na štúdium v zahraničí aby nato odišiel na Vojenskú akadémiu Generálneho štábu ozbrojených síl ZSSR K. J. Vorošilova do Moskvy. Po dvojročnom štúdiu ho zaradili na  veliteľstvo 14. tankovej  divízie v Prešove kde koncom roka 1974 prevzal velenie tejto divízie.
V roku 1978 bol premiestnený  na veliteľstvo 1.armády do Příbrami na funkciu náčelníka oddelenia bojovej prípravy – zástupcu veliteľa 1. armády. Potom pôsobil ako náčelník vojenského odboru ministerstva školstva  ČSR. Bol aj  zástupcom veliteľa Východného vojenského okruhu v Trenčíne. 
K 1.10. 1977 bol prezidentom republiky menovaný do prvej  generálskej hodnosti. Svoju vojenskú kariéru ukončil na sklonku roku 1988 keď bol genmjr. Einšpigl preložený do zálohy.

## Miesta vojenského pôsobenia
* Slovensko: Trenčín, Prešov
* Česko: Český Těšín, Lipník nad Bečvou, Hodonín,  Mladá, Kroměříž,  Příbram , Praha
* Rusko: Moskva

## Znalosť cudzích jazykov
* ruský

## Externé odkazy
* Fotografia 

## Zdroj
* vojenská kronika  14.td
* Československé vojenství

Kategória:Česko-slovenskí generáli
Kategória:Českí generáli
Kategória:Príslušníci Československej ľudovej armády
Portrét Binda Altovitiho

**Portrét Binda Altovitiho** (tal. *Ritratto di Bindo Altoviti*) je názov obrazu talianskeho renesančného umelca Raffaela Santiho vytvoreného v rozpätí rokov 1512 - 1515.

Portrétovanou osobou na obraze je rímsky bankár Bindo Altoviti, kultivovaný muž milujúci umenie.

V tomto diele sa Raffael preukázal ako vyspelý a skúsený umelec experimentujúci so svetlom a tieňom. Svetlom dopadajúcim zhora zľava zdôraznil Raffael mladíkove rysy tváre v elegantnej, takmer zženštilej póze. Takto vykreslená postava v sebe nezaprie leonardovský vplyv, ktorý maliar v tomto období veľmi zdôrazňoval.

Až do roku 1808 bol obraz v majetku rodu Altoviti. V tom roku sa dostal do zbierok bavorského kráľa Ľudovíta I. Odtiaľ ho získala mníchovská Alte Pinakothek. Od roku 1936 je umeleckým exponátom Národnej galérie umenia vo Washingtone.

## Zdroj

Kategória:Raffael
Kategória:Renesančné výtvarné umenie
Kategória:Portréty
Jekaterina Alexandrovna Gamovová

**Jekaterina Alexandrovna Gamovová**,  (* 17. október 1980, Čeľabinsk, Rusko)  je ruská volejbalistka. Bola členkou ruského reprezentačného tímu, ktorý získal zlaté medaily na Majstrovstvách sveta v rokoch 2006 a 2010 a strieborné medaily na Olympijských hrách v roku 2000 v Sydney a v roku 2004 v Aténach. 

Na majstrovstvách sveta v roku 2010 v Tokiu bola vyhlásená za najužitočnejšiu hráčku šampionátu.

## Referencie

## Iné projekty

## Zdroj
* 

Kategória:Ruskí volejbalisti
Kategória:Osobnosti z Čeľabinska
Kategória:Olympijskí medailisti vo volejbale
Úbeda

náhľad|Vozidlo civilnej ochrany v Úbede

**Úbeda** je mesto v provincii Jaén v španielskom autonómnom spoločenstve Andalúzia, ktorého začiatky siahajú do stredoveku. Má 36 000 obyvateľov a je tretie najväčšie mesto v provincii.

Renesančné pamiatky mesta spolu s pamiatkami v Baeze boli v roku 2003 zapísané na zoznam svetového dedičstva UNESCO. Medzi najvýznamnejšie pamiatky v meste patria tri paláce a kostol na námestí Vázquez de Molina.

## Osobnosti mesta
* Ján z Kríža (1542 – 1591) – kňaz, karmelitán, mystik a svätec. Zomrel v miestnom kláštore.

## Partnerské mestá
* Chiclana de la Frontera, Španielsko
* Lège-Cap-Ferret, Francúzsko

## Iné projekty

## Externé odkazy
* oficiálna stránka

## Zdroj

Kategória:Andalúzia
Kategória:Mestá v Španielsku
Jan Ščudlík

Generálmajor Ing. **Jan Ščudlík** bol česko-slovenský generál, bývalý zástupca veliteľa 1. armády Československej ľudovej armády.

## Život
Od roku 1965 študoval na Učilišti vojsk ministerstva vnútra Júliusa Fučíka v Bruntále, ale v nasledujúcom roku prestúpil na Vyššie vojenské učilište hrdinu Sovietskeho zväzu kapitána Otakara Jaroša do Vyškova, ktoré ukončil v roku 1969 . 

Jeho ďalším pôsobiskom sa stal 63. motostrelecký pluk v Michalovciach. Tu vykonával rôzne veliteľské funkcie  veliteľom čaty počnúc a končiac vo funkcii veliteľa pluku. V roku 1980  bol premiestnený do Prešova na funkciu  zástupcu veliteľa 14. tankové divízie.

V rokoch 1972 až 1974  absolvoval štúdium na Vojenskej akadémii Antonína Zápotockého v Brne.  Na prelome rokov  1976-77 absolvoval kurz veliteľov motostreleckých plukov pri Vyššom dôstojníckom kurze VÝSTREL v  Solnečnogorsku. V roku 1984  absolvoval  štúdium na Vojenskej akadémii Generálneho štábu ozbrojených síl ZSSR K. J. Vorošilova v Moskve. Po návrate sa stal veliteľom  prešovskej 14. tankovej divízie. 
V roku 1987 odišiel  do Slaného kde prevzal velenie 1. tankovej divízie. O rok neskoršie sa jeho novým pôsobiskom stalo mesto Příbram, kde prevzal funkciu zástupcu veliteľa 1. armády. Od roku 1991 bol ustanovený  do funkcie na GŠ ČSA v Prahe, kde plnil povinnosti zástupcu náčelníka Správy tankového a mechanizovaného vojska.
Menovaný do prvej  generálskej hodnosti bol 1.10. 1988. Svoju vojenskú kariéru ukončil v roku 1992 keď bol genmjr. Ščudlík preložený do zálohy.

## Miesta vojenského pôsobenia
* Slovensko: Michalovce, Prešov
* Česko: Bruntál, Vyškov na Morave, Brno,  Slaný,  Příbram , Praha
* Rusko: Solnečnogorsk,  Moskva

## Znalosť cudzích jazykov
* ruský

## Externé odkazy
* Fotografia 

## Zdroj
* vojenská kronika  14.td
* Československé vojenství

Kategória:Narodenia v 20. storočí
Kategória:Česko-slovenskí generáli
Kategória:Českí generáli
Kategória:Príslušníci Československej ľudovej armády
Barman

náhľad|Barman
[náhľad|[Ada Colemanová sa stala druhou ženou na pozícii vrchnej barmanky renomovaného Savoy Hotela v Londýne. Na snímke pri práci okolo roku 1920.]]
**Barman** je pracovník, ktorého úlohou je príprava a podávanie širokého sortimentu miešaných nealkoholických a alkoholických nápojov. Zákazníkov obsluhuje pri pulte za barom, alebo prijíma objednávky od čašníkov pre obsluhu pri stole. Barman - čašník môže pracovať vo verejných stravovacích jednotkách, akými sú reštaurácie, kaviarne, rekreačné zariadenia, hotely, kaviarne, paluby lodí, jedálenské vozne vo vlakoch, v rôznych kluboch, na banketoch a recepciách a na iných miestach. Môže pracovať v bare, ktorého je zároveň aj majiteľom, alebo môže byť len zamestnancom. 
## Čo robí barman
Okrem prípravy nápojov musí barman taktiež vykonávať aj iné doplňujúce činnosti. Po prvé, musí prijímať platby od zákazníkov. 

Druhou veľmi dôležitou časťou barmanskej práce je príprava pomôcok, čo zahŕňa hlavne: 
* prípravu pohárov, riadu, alkoholu a ostatných prísad potrebných na vyhotovenie nápoja
* príprava ľadu, ktorý býva v mnohých miešaných nápojoch kľúčovým prvkom
* príprava ozdôb, ovocia, zeleniny – barman musí myslieť aj na estetický vzhľad nápoja

V niektorých väčších baroch takéto činnosti zabezpečuje pomocný personál podniku alebo pomocný barman. Taktiež rešpektovanie hygienických predpisov a dodržiavanie čistoty je v tomto povolaní samozrejmosťou.

Barman vykonáva svoju prácu najčastejšie pred očami zákazníka, čo ale nemusí byť pravidlom. V niektorých reštauráciách, kde sa pozornosť sústreďuje hlavne na jedlo a gastronomický zážitok, je práca barmana pre zákazníkov skôr neviditeľná. Ale naopak v baroch, kam ľudia prichádzajú hlavne kvôli miešaným alkoholickým a nealkoholickým nápojom, je práca barmana z veľkej časti aj šou. Príprava nápoja musí byť predvedená ako zábavné predstavenie ukončené perfektne namiešaným nápojom, ktorý nielen chutí skvele ale aj jeho vzhľad je estetický a bezchybný. V televíznych seriáloch a filmoch sa často barman zobrazuje ako "bútľavá vŕba" pre návštevníkov baru, počúva problémy a často aj radí. S niečím podobným sa môžeme v realite stretnúť skôr v menších a komornejších baroch.
## Profesia barman
Na prácu barmana nie je nevyhnutné žiadne špeciálne vzdelanie, najdôležitejším kritériom sú skúsenosti a znalosti. Barman musí ovládať základné informácie o alkohole, jeho druhoch a kvalite, recepty rozličných miešaných alkoholických a nealkoholických nápojov, základy ozdobovania a servírovania nápojov. Je možné zaučiť sa priamo pri práci v bare od skúseného kolegu alebo získať základné znalosti v kurze. V dnešnej dobe existuje veľká ponuka dlhších alebo kratších barmanských kurzov, je možné taktiež absolvovať pomaturitné kvalifikačné štúdium. V tomto povolaní je nevyhnutné neustále sledovanie nových trendov a ďalšie vzdelávanie sa.

## Referencie

Kategória:Povolania
Kategória:Gastronomické povolania
Zoznam matematických článkov/Y

Tento index bol automaticky vygenerovaný podľa tejto kategorizácie. Obsahuje **2** články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ya
Yard

## yo
Youngova nerovnosť

Kategória:Zoznamy matematických článkov
Flickr

**Flickr** je komunitná webová lokalita pre zdieľanie fotografií a videa vytvorená spoločnosťou Ludicorp, ktorú neskôr získala spoločnosť Yahoo!. Bol tiež jedným z prvých serverov Webu 2.0, ktorý umožňoval používať tagy. Používatelia môžu svoje fotografie a videá umiestniť do mapy. V septembri 2010 bolo oznámené, že Flickr zdieľa viac ako 5 miliárd obrázkov. V máji 2013 bolo oznámené, že Flickr zdieľa viac ako 8 miliárd obrázkov.

## História
Kanadská spoločnosť Ludicorp so sídlom vo Vancouveri vyvinula Flickr vo februári 2004. V marci 2005 ju odkúpila spoločnosť Yahoo! a v júni boli presunuté servery z Kanady do USA, a tak podliehajú americkým zákonom.

## Zdieľanie fotografií
Flickr umožňuje používateľovi po nahraní fotografie zvoliť, pod akou licenciou bude jeho fotografia šírená. Pretože mnoho fotografií uložených na tejto službe je šírených pod licenciou umožňujúcou ďalšie použitie, dalo by sa povedať, že do určitej miery spĺňa Flickr funkciu fotobanky.

## Použité technológie
* PHP
* Smarty Template Engine
* PEAR pro XML & Email
* Perl
* ImageMagick
* MySQL 4.0
* Java
* Apache Web Server 2
* Adobe Flash
* Fotonotes pre popis na fotografiu

## Referencie

## Iné projekty

## Externé odkazy
* Flickr.com
* Flickr's Digest
* SME.sk – Flickr je krajší, ponúka zadarmo 1TB priestoru

Kategória:Webové stránky
Kategória:Sociálne siete
Kategória:Web 2.0
Kategória:Internetové podniky
Rosemaid

**Rosemaid** je hudobná skupina speváka Mira Šmajdu, ktorá vznikla v máji 2010. Potom, čo sa podarilo zostaviť konečnú podobu skupiny, začala koncertovať na Slovensku a v Česku.

## Zloženie hudobnej skupiny

## Diskografia skupiny
* 2010 *[[Čo sa týka lásky]]*

## Single
* Last Forever
* Baby
* Pod Vodou
* Loneliness

## Pozri aj
* Miroslav Šmajda

## Externé odkazy
* Oficiálna webová stránka Mira Šmajdu a Rosemaid 
* 
* Oficiálny Twitter profil Rosemaid

Kategória:Slovenské rockové hudobné skupiny
Kategória:Slovenské popové hudobné skupiny
Kategória:Hudobné skupiny z 2010
Kategória:Miroslav Šmajda
Morový stĺp na Rybnom námestí

**Morový stĺp na Rybnom námestí** je barokový trojičný stĺp stojaci na Rybnom námestí v historickej zóne Bratislavy.

## Vznik a popis
Ide o stĺp postavený v roku 1713 z verejnej zbierky na pamiatku ukončenia morovej epidémie, ktorá postihla Bratislavu ešte na konci roku 1712. Podľa súdobých dokumentov jej v meste podľahlo 3 860 obyvateľov a ďalších 1 561 bolo nakazených. Veľkú zásluhu v zápase o jej potlačenie mal vtedajší ostrihomský arcibiskup a uhorský prímas, kardinál Christian August Saský, ktorého meno je zvečnené na podstavci stĺpu (o.&nbsp;i. kardinál bol iniciátorom ako aj donátorom stavby).

Stĺp sa nachádza na rozhraní Rybného a Hviezdoslavovho námestia. Jeho autor je neznámy; kamennú ohradu vytvoril bližšie neznámy rakúsky sochár Martin Victor. Stĺp bol pravdepodobne v polovici 18. storočia natoľko poškodený, že sa mestská rada rozhodla dať ho opraviť a zreštaurovať. Touto prácou poverila okolo roku 1760 bratislavského sochára Jozefa Sartoryho. Sartory však svoju prácu poňal nie ako úzkostlivú renováciu v zmysle zachovania pôvodných hodnôt diela, ale skôr ako jeho voľnú úpravu. Výsledok jeho prác môžeme obdivovať dodnes.

Stĺp tvorí nadstavba kruhového prierezu postavená na trojhrannom podstavci. Piedestál na svojich stranách nesie reliéfy tematicky sa vzťahujúce na morovú epidémiu – *Posledné pomazanie*, *Svätá Rozália* a *Pochovávanie mŕtveho*. Okrem reliéfu ležiacej svätej Rozálie sú ďalšie dva krutým zobrazením takmer každodenných udalostí z čias morovej nákazy. Reliéfy sú dielom J. Sartoryho.

Nie je známe, či pôvodný stĺp obsahoval nejaké reliéfy, z ktorých Sartory vychádzal alebo či vytvoril novú skupinu.

Na rímse podstavca sú umiestnené sochy svätcov: svätého Rocha, svätého Ondreja a svätého Karola Boromejského. Na vrchole stĺpa s hlavicou s volútami je osadené súsošie najsvätejšej Trojice.

Súčasťou morového stĺpu postaveného v balustrádovej ohrádke s kovanou bránkou sú na vedľa stojacich podstavcoch umiestnené sochy (rovnako dielo J. Sartoryho) Panny Márie Immaculata a prvého uhorského kráľa Štefana I., ktorý dáva Panne Márii uhorskú korunu ležiacu na poduške v jeho rukách. Motív, kedy kráľ Štefan dáva uhorskú korunu do Máriinej ochrany, je známy aj z obrazu z roku 1737 na hlavnom oltári v kapucínskom Kostole svätého Štefana.

Sochy Panny Márie a svätého Štefana spolu s reliéfmi na stĺpovom podstavci svojimi znakmi - bohatou ornamentikou, modeláciou tvarov, maliarskym výzorom reliéfov – už inklinujú k nastupujúcemu rokokovému slohu. 

Morový stĺp podstúpil renovácie aj v ďalších obdobiach: v rokoch 1772, 1872, 1925, 1956 a 1980. Poslednou bola renovácia v rokoch 20032007.

## Referencie

## Zdroje
* A. Špiesz, *Bratislava v 18. storočí*, Tatran, Bratislava, 1987
* I. Rusina, *Renesančná a baroková plastika v Bratislave*, Tatran, Bratislava, 1983
* Článok na www.bratislavskenoviny.sk

## Pozri aj
* Zoznam stĺpov v Bratislave

## Iné projekty

## Externé odkazy

* Renovácia stĺpa v roku 2007

Kategória:Staré Mesto (Bratislava)
Kategória:Pamiatky v Bratislave
Kategória:Kultúrne pamiatky v Bratislave
Kategória:Barokové stavby na Slovensku
Kategória:Morové stĺpy
Hayley Williams

**Hayley Nichole Williams** (* 27. december 1988, Meridian, Mississippi, USA) je americká speváčka, skladateľka a frontmanka pop punkovej skupiny Paramore.

## Život a kariéra
V roku 2002, keď mala Hayley 13 rokov presťahovala sa z jej rodného mesta Meridian v Mississippi, do Franklinu v Tennessee, kde sa zoznámila s dnešnými členmi Paramoru Joshom Farrom, Zacom Farrom a Jeremym Davisom.

Speváčku objavili manažéri Dave Steunbrink a Richard Williams v roku 2003. Predstavili ju Atlantic Records A&R a potom podpísala zmluvu s Jasonom Flomom. Prvý plán pre novú speváčku bol stať sa sólo pop umelkyňou ale speváčka chcela byť súčasťou hudobnej skupiny a hrať alternatíve. Atlantic Records sa rozhodlo rešpektovať jej priania a tak vznikla formácia Paramore.

V roku 2007 sa Hayley Williams objavila v klipe "Kiss Me" od skupiny New Found Glory.
Neskôr v ankete magazínu *[[Kerrang!]]*, v kategórií "Najsexi speváčka rocku" skončila na druhom mieste za Amy Lee zo skupiny Evanescence. V roku 2008 a 2009 už túto anketu vyhrala, taktiež sa objavila vo videohre *[[Guitar Hero World Tour]]*.

Hayley napísala a nahrala pieseň „Teenagers“, ktorá bola uvádzaná v soundtracku ku filmu Jennifer's Body - Bacha, kouše! Po vydaní piesne „Teenagers“, Williams už neplánovala nahrať žiadnu sólo pieseň. V roku 2010 sa objavila v piesni „Airplanes“ a „Airplanes (Part II)“ z debutového albumu rappera B.o.B *[[B.o.B Presents: The Adventures of Bobby Ray]]*. Hit „Airplanes“ sa dostala do prvej desiatky v 19 krajinách, na prvé miesto sa dostala aj v Spojenom kráľovstve a na Novom Zélande.

## Paramore

Paramore je skupina vytvorená vo Frankline, Tennessee v roku 2004, Hayley Williams (spev/klávesy), Joshom Farrom (gitara/vokály v pozadí), Jeremym Davisom (basová gitara) a Zacom Farrom (bicie). Predtým než sa skupina dala dohromady mali niektorí členovia problém s Hayley Williams ako speváčkou, ale keďže boli dobrí priatelia a Hayley s nimi začala písať texty a hrávať postupne sa stala členkou Paramoru. Skupina zatiaľ vydala 3 albumy, All We Know Is Falling, Riot! a Brand New Eyes. V júni 2009 sa k skupine pridal Taylor York (rytmická gitara), ktorý s Paramorom hrával počas koncertov od roku 2007. Skupina sa stala slávnou hlavne vďaka soundtracku ku filmu *[[Súmrak (film z roku 2008)|Súmrak]]* piesňami „Decode“ a „I Caught Myself“.

## Diskografia

### Single na ktorých spolupracovala

## Referencie

## Zdroj

Kategória:Popové speváčky USA
Kategória:Rockové speváčky USA
Kategória:Osobnosti z Mississippi
Baeza

**Baeza** je mesto v provincii Jaén v španielskom autonómnom spoločenstve Andalúzia. Je pomerne malé, počet jeho obyvateľov je približne pätnásť tisíc. 

V meste sa nachádza rada pamiatok, z ktorých niektoré partia k najzachovalejším pamiatkám talianskej renesancie v Španielsku. Tieto renesančné pamiatky spolu s pamiatkami v Úbede boli v roku 2003 zapísané na zoznam svetového dedičstva UNESCO.

## Iné projekty

## Externé odkazy
* oficiálna stránka

## Zdroj

Kategória:Andalúzia
Kategória:Mestá v Španielsku
Holidays Czech Airlines

**HOLIDAYS Czech Airlines, a.s.** bola česká charterová letecká spoločnosť. Spoločnosť HOLIDAYS Czech Airlines bola dcérskou spoločnosťou Českého Aeroholdingu. Ako svoju hlavnú základňu využívala letisko Praha-Ruzyně.

## Flotila
Flotila spoločnosti HOLIDAYS Czech Airlines pozostáva zo 6 lietadiel:

## Referencie

## Externé odkazy
*Holidays Czech Airlines  oficiálna stránka

Kategória:Letecké spoločnosti Česka
Kategória:Podniky založené v 2010
PDFCreator

**PDFCreator** je slobodná aplikácia s otvoreným zdrojovým kódom, ktorá vytvára PDF súbory z ktoréhokoľvek dokumentu, ktorý dokážeme vytlačiť v systéme Windows. Pomocou programu PDFCreator sa dajú vytvárať PDF súbory a súbory vo formátoch Postscript a Encapsulated Postscript, vytvoriť z dokumentu obrázky, zlúčiť dokumenty a veľa ďalších vecí. Okrem verzie PDFCreator Free existujú aj tri komerčné edície s rozšírenými funkciami: PDFCreator Professional, PDFCreator Server a PDFCreator Terminal Server.

## Hlavné funkcie
* Vytvára PDF súbory z ktoréhokoľvek programu, ktorý dokáže tlačiť v systéme Windows.
* Vytvára dokumenty v nasledujúcich formátoch: Portable Document Format (PDF, PDF/A, PDF/X), PNG, JPEG, BMP, PCX, TIFF, Postscript (PS), Encapsulated Postscript (EPS), Text, Adobe Photoshop (PSD), PCL, RAW a SVG (experimentálne).
* Zlúči viacero dokumentov do jedného PDF súboru.
* PDF dokumenty chráni heslom a 128 bitovým šifrovaním.
* Automaticky ukladá PDF dokumenty pomocou aktuálneho nastavenia, bez toho aby ho zakaždým žiadal
* Umožňuje dokumenty automaticky pripojiť do emailu
* Bez problémov funguje aj na terminálovom serveri

## Problémová nástrojová lišta do prehliadača
Súčasťou inštalačného balíka je i nástrojová lišta, ktorú niektoré programy vyhodnocujú ako špionážny softvér. Táto lišta zmení predvolený vyhľadávač, stránku pre novú kartu a stránky Chyba DNS a Chyba 404. Inštalácia lišty sa však dá pri inštalácii vypnúť, rovnako je ju možné kedykoľvek odinštalovať z prehliadača.

## Referencie

## Externé odkazy
* Oficiálna stránka programu PDFCreator
* Slovenský návod k programu 

Kategória:Slobodný softvér
Kategória:Softvér pre Windows
Kategória:PDF softvér
Dolina (Plevník-Drienové)

**Dolina** je osada patriaca pod obec Plevník-Drienové, v okrese Považská Bystrica.

Osada leží smerom na juhovýchod od obce - odtiaľ sem vedie vyasfaltovaná cesta. Cez osadu preteká potok Drienovka. Do juhozápadnej časti osady zasahuje CHKO Strážovské vrchy.  

Kategória:Miestne časti na Slovensku
Kategória:Okres Považská Bystrica